cyanic-selkie/wikianc huggingface dataset:
Taš Kumyras
Taš Kumyras arba Taškiomiuras  – miestas vakarų Kirgizijoje, Džalal Abado srityje, Ferganos slėnyje, Naryno dešiniajame krante, 129 km į šiaurės vakarus nuo Džalal Abado. Greta miesto eina Ošo–Biškeko plentas, yra geležinkelio atšaka iš Učkurgano. Verčiamasi prekyba. Veikia hidroelektrinė.
Istorija
1933 m. Taš Kumyro apylinkėse pradėtos kasti akmens anglys, aplink kūrėsi gyvenvietė. 1943 m. jai suteiktas miesto statusas. Nutiestas geležinkelis, veikė cigarečių gamykla, Naryno upė patvenkta keliomis užtvankomis. Po TSRS žlugimo miesto ekonomika patyrė nuosmukį.
Gyventojai
Didžioji dalis gyventojų kirgizų kilmės, o taip pat esama kazachų, rusų, uzbekų ir totorių. Šių mažumų bendruomenės didžiausios.
Vosiliškio pagrindinė mokykla
Raseinių rajono Vosiliškio pagrindinė mokykla – buvusi dieninė, savarankiško mokymosi bendrojo lavinimo mokykla Pagirio g. 1, Vosiliškyje (Raseinių raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190103976. Steigėjas Raseinių rajono savivaldybės taryba.
Istorija
Iki XIX a. pabaigos konkrečių žinių apie Vosiliškio mokyklą rašytiniuose šaltiniuose nerasta. Manoma, kad galėjo veikti prie parapijos lenkiškos klasės, o spaudos draudimo laikotarpiu – lietuviškos slaptos mokyklos. 1911 m. Aukštuolių vienkiemyje, A. Vaznio name, įsteigta pirmoji pradžios mokykla. Ji veikė trejus metus, mokė rusai, draudę vaikams kalbėti lietuviškai. Mokėsi daugiausia berniukai. Pirmojo pasaulinio karo metais vaikus mokė samdyti daraktoriai. Mokykla veikė Bialozaro dvare.
1920 m. Kazlauskų namuose įkurta lietuviška mokykla, kuri vėliau išaugo į trijų komplektų mokyklą. Kaimyniniuose kaimuose – Puodžiuose, Meiliškiuose, Aukštuoliuose – taip pat veikė pradžios mokyklos. 1934 m. pastatytas atskiras pastatas mokyklai. 1939 m. mokyklą lankė 92 berniukai ir 97 mergaitės. Po karo veikė keturmetė mokykla. 1949 m. mokykla pertvarkyta į septynmetę. Pirmoji laida baigė 1952 metais. 1961 m. reorganizuota į aštuonmetę, 1985 m. į devynmetę. Po Nepriklausomybės atkūrimo mokykla tapo pagrindine. 2003 m. mokėsi 89 mokiniai. 2010 m. rugsėjo 1 d. Vosiliškio pagrindinė mokykla prijungta prie Žaiginio P. Šivickio pagrindinės mokyklos. 2012 m. rugpjūčio 31 d. mokykla uždaryta.
Ručkoniai
Ručkoniai – kaimas Kauno rajono savivaldybėje, 6 km į šiaurės vakarus nuo Vilkijos, 1,5 km nuo Saulėtekių, prie Naudupio ištakų.
Gračanica (Kosovas)
Gračanica (, Graçanica) – miestas ir savivaldybė Prištinos srityje, Kosove. Įsikūręs 10 km į pietus nuo Prištinos. Tai serbų anklavas aplink Gračanicos vienuolyną. 1999 m. Kosovo karas ir jo padariniai Gračanicą iš apsnūdusio kaimo pavertė administraciniu centru, tenkinančiu 75 tūkst. Kosovo serbų, gyvenančių pietuose nuo Ibaro upės, poreikius. Gračanicoje veikia tarptautinių bankų padaliniai, interneto kavinės ir Serbijos vyriausybinių institucijų skyriai, įsikūrę tarp tradicinių sodybų, kas sukelia įspūdį, jog Gračanica yra pusiau urbanistinis centras, įsiterpęs kaimiškoje vietovėje.
Tautinė sudėtis
2010 m. duomenimis, Gračanicos savivaldybėje gyveno: serbai – 85,7%, albanai – 3,7%, kiti – 10,6%.
Portlando Trail Blazers
Portlando „Trail Blazers“  – NBA Vakarų konferencijos Šiaurės vakarų pogrupio komanda iš Oregono valstijos Portlando miesto.
Istorija
1970 m. komandos savininkai sumokėjo 3,7 mln. JAV dolerių už vietą lygoje. 1976-77 m. sezone „Trail Blazers“ laimėjo pirmąjį komandos čempionatą.
Jom Kipuro karas
Jom Kipuro karas – Izraelio karas su Egipto ir Sirijos koalicija 1973 m. (dar žinomas kaip spalio ar ramadano karas;, ), truko nuo spalio 6 d. iki 22/24 d. Karas prasidėjo per žydų šventę „Jom Kipur“, kai Egipto ir Sirijos kariuomenės netikėtai susijungė ir užpuolė Izraelį. Jos užėmė Sinajaus pusiasalį ir Golano aukštumas, kuriuos Izraelis pradėjo valdyti nuo 1967 m., po Šešių dienų karo.
Pradžia
Egipto prezidentas Gamalis Abdelis Naseras mirė 1970 m. rugsėjo mėnesį. Jo įpėdinis Anvaras Sadatas nusprendė kautis su Izraeliu ir atgauti 1967 m. prarastas teritorijas. Bendras su Sirija Izraelio užpuolimo planas buvo pavadintas Badro operacija (arab. „pilnas mėnulis“).
Nuostoliai
Pagal Izraelio duomenis, per mūšius žuvo 2 656 ir buvo sužeista 7 250 kareivių. Į nelaisvę pateko 295, iš kurių 231 egiptiečiai, 32 sirai ir 2 libaniečiai. Izraelis į nelaisvę paėmė 8783 priešininkus, tarp jų 8 372 egiptiečius. Visi belaisviai buvo iškeisti 1974 m. viduryje. Pagal arabų duomenis žuvo 8 528 ir buvo sužeista 19 540 kareivių, pagal izraliečių skaičiavimus žuvo apie 15 tūkst. ir sužeista 35 tūkstančiai arabų kareivių.
Epilogas
Spalio 22 d. paskelbta apie ugnies nutraukimą, bet visuomenė labai pasipiktino. Blogu pasirengimu apkaltintas gynybos ministras Mošė Dajanas, pareikalauta jo atsistatydinimo. Izraelio aukščiausio teismo pirmininkas sudarė komisiją, kuri turėjo ištirti vadovo veiksmus karo metu. Komisija vertino štabo vadovo veiksmus, bet nedrįso atstatydinti Dajano. Po žuvusiųjų kareivių laidojimo metinių, kurių metu žuvusių kareivių tėvai pavadino Dajaną jų sūnų žudiku, Dajanas 1974 m. įteikė atsistatydinimo pareiškimą Izraelio premjerei Goldai Meir.
Egipte ir Sirijoje karas buvo laikomas pergale. Nepereinama Bar Lev gynybos linija buvo pralaužta, Izraelio aviacija patyrė didelių nuostolių bei įrodė, kad Izraelio armija yra įveikiama. Derybose su Sirija ir Egiptu, kurioms vadovavo amerikiečių sekretorius Henris Kisindžeris, Izraelis turėjo atsisakyti kai kurių anksčiau ginčytinų teritorijų, kol bus sudaryta taikos sutartis, kurios siekė TSRS (Tarybinių Socialistinių Respublikų Sąjunga) ir JAV vadovaujama Artimųjų rytų taikos konferencija.
Aleksandravėlės Pauliaus Širvio pagrindinė mokykla
Rokiškio rajono Aleksandravėlės Pauliaus Širvio pagrindinė mokykla – buvusi dieninė, savarankiško mokymosi bendrojo lavinimo mokykla Aleksandravėlėje (Rokiškio raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190244578. Steigėjas Rokiškio rajono savivaldybės taryba. Pavadinta poeto Pauliaus Širvio vardu.
Istorija
1865–1947 m. buvo pradinė mokykla, 1947–1951 m. progimnazija, 1951–1993 m. septynmetė, aštuonmetė, devynmetė mokykla. 2008 m. mokykla uždaryta.
Stalo kalno nacionalinis parkas
Stalo kalno nacionalinis parkas  – Pietų Afrikos Respublikos nacionalinis parkas, šalies pietuose, Vakarų Kapo provincijoje. Parkas įsteigtas 1998 m. siekiant apsaugoti Stalo kalno gamtą ir ypač retas finbas. Šis parkas yra Keip floristikos regiono, įtraukto į UNESCO paveldo sąrašą, dalis. Čia yra daug endemizmo rūšiai priklausančių augalų (protėjiniai, erikiniai, astriniai ir kt.). Dvi finbų rūšys pasaulyje auga tik šiame parke.
Šiame parke yra du žinomi PAR objektai – Stalo kalnas ir Gerosios Vilties kyšulys.
Stalo kalno nacionalinis parkas didžiąja dalimi užima visą Keip pusiasalį. Tiesa, parkas nėra vientisas – jis dalinamas į tris skirtingas dalis (Stalo kalno, Silvermaino-Tokai ir Keip Pointo sekcijas).
Tajuanas
Tajuanas (kinų k. 太原, pinyin Tàiyuán) – miestas Kinijoje, prie Fenhe upės (Hvanghės intakas); Šansi provincijos adm. centras. 2,72 mln. gyventojų (2005). Išvystyta juodoji metalurgija, sunkioji pramonė (automobiliai), chemijos, lengvoji pramonė. Tajuano apylinkėse išgaunama anglis (Sishan), geležies rūda, klintis.
Stalo kalno nacionalinis parkas
Šioje teritorijoje gyveno istoriniai gyvūnai, kaip kapiniai liūtai ar leopardai (kurių pėdsakų, teigiama, dar randama ir šiandien ). Taip pat čia gyvena dėmėtosios hienos, juodnugariai šakalai, afrikiniai drambliai, juodieji raganosiai, kudu, kanos, kalniniai zebrai ir kiti smulkesni gyvūnai.
Tajuanas
Tai vienas iš senųjų Kinijos miestų. Senajame miesto parke yra Jinci šventykla – pirmieji pastatai iš VI amžiaus, XVII a. buvo jau apie 300 šventyklų, paviljonų, salių, tiltų ir kitų statinių. Miesto centre – medinė Shengmudiang šventykla (pastatyta 1023–1031 m.). Prie Tajuano yra uolų šventykla (Tianlungshan kalnas), pastatyta VI amžiuje.
Dalia Teišerskytė
Dalia Teišerskytė (g. 1944 m. lapkričio 27 d. Leonavoje, Raseinių rajonas) – žurnalistė, poetė, Lietuvos politinė bei visuomenės veikėja.
Kavoliškio mokykla-darželis
Rokiškio rajono Kavoliškio pagrindinė mokykla – dieninė, savarankiško mokymosi bendrojo lavinimo mokykla Rokiškio raj., Kavoliškyje, Melioratorių g. 1A, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190246052. Steigėjas Rokiškio rajono savivaldybės taryba.
Dalia Teišerskytė
Biografija
1950–1953 m. mokėsi Kretingos vidurinėje mokykloje. 1953 m. į Sibirą ištremta visa likusi šeima. Sibire mirė abu vyresnieji broliai. 1953–1959 m. mokėsi Rusijos Irkutsko srities Meždugrankos miškų ūkio septynmetėje mokykloje. 1959–1962 m. dirbo miškų ūkio darbininke. 1962 m. grįžo į Lietuvą.
1962–1963 m. mokėsi Mosėdžio vakarinėje mokykloje, dirbo daržininkystės ūkyje. 1963–1967 m. mokėsi Kauno technologijos technikume (dab. Kauno kolegija), spaudos technologijos kurse. Nuo 1967 m. dirbo „Raidės“ ir V. Kapsuko-Mickevičiaus spaustuvėse. 1968–1974 m. studijavo Vilniaus universiteto Istorijos fakultete, įgijo žurnalisto specialybę. 1970–1973 m. Kauno centrinio lektoriumo vadovė. 1973–1976 m. Kauno menininkų namų direktorė. Atgimimo laikotarpiu įsteigė Madų ir poezijos teatrą, laikraštį vaikams „Tukas“, „Mobilinos“ mokymo centrą. 1989–2000 m. UAB „Gabija“ viceprezidentė. Laikraščio „Jaunystė“ vyr. redaktorė, 1990–2000 m. žurnalo „Gabija“ redaktorė.
Sutuoktinis Anatolijus Čupkovas (g. 1944), sūnūs Linas (g. 1968), Pranas (g. 1980).
Visuomeninė ir politinė veikla
2000–2004 m. LR Seimo narė, Etikos ir procedūrų komisijos pirmininkė, pirmininko pavaduotoja. 2002 m. išrinkta Kauno miesto savivaldybės tarybos nare (mandato atsisakė). 2004–2008 m. LR Seimo narė, Šeimos ir vaiko reikalų komisijos pirmininko pavaduotoja. 2008–2012 m. ir 2012–2016 m. LR Seimo narė.
1995 m. Moterų partijos viena iš kūrėjų, partijos tarybos pirmininkė. Nuo 1999 m. Lietuvos liberalų sąjungos narė. Nuo 2005 m. Lietuvos Respublikos liberalų sąjūdžio narė, tarybos narė, nuo 2006 m. sąjūdžio pirmininko pavaduotoja.
Lietuvos verslo darbdavių konfederacijos prezidiumo narė, Lietuvos rašytojų sąjungos narė, Lietuvos žurnalistų sąjungos narė, Tarptautinės rašytojų ir publicistų asociacijos narė, Lietuvos universitetų moterų asociacijos Kauno skyriaus garbės narė, Kauno moterų klubo „Ad Astra“ prezidentė. Lietuvos povandeninio sporto federacijos viceprezidentė.
13 poezijos ir prozos knygų autorė, daugiau kaip 400 estrados dainų tekstų autorė, apie 300 straipsnių Lietuvos ir užsienio leidiniuose. Televizijoje – dažna LNK muzikinio šou „Žvaigždžių duetai“ vertinimo komisijos narė.
Kokteilinė vyšnia
thumb|200px|Kokteilinė vyšnia Kokteilinė vyšnia, maraskino vyšnia – konservuota saldinta vyšnia (dabar paprastai trešnė). Tokios vyšnios paprastai gaminamos iš šviesių trešnių veislių ('Royal Ann', 'Rainier' ar 'Gold') kaulavaisių.
Gamyba
Dabar kokteilinės vyšnios paprastai gaminamos taip: Gaminant žaliąsias kokteilines vyšnias dedama mėtų skonio gardiklio.
Panaudojimas
Kokteilinės vyšnios dažniausiai naudojamos įvairiems kokteiliams puošti, tad pagal tai ir vadinamos. Taip pat jomis puošia pyragaičius ir kitokius kepinius, parfait, šaldyto jogurto, grietinėlės, drebučių ir kitokius desertus Dažnai naudojamos ir gaminant vaisinius kokteilius, pardavinėjamus skardinėse.
Istorija
Pavadinimas maraschino kilo iš Maraskos vyšnių pavadinimo. Šios vyšnios plačiai naudojamos kroatiškoje virtuvėje. Iš jų gaminamas likeris maraskinas. Šiame likeryje konservuodavo nepažeistas vyšnias, kurios buvo vadinamos „maraskino vyšniomis“.
XIX a. kroatiškai konservuotos vyšnios išpopuliarėjo likusioje Europoje, tačiau nedidelė Dalmatija nesugebėjo aprūpinti viso žemyno, tad maraskino vyšnios tapo delikatesu aristokratams ir turtingiesiems. Stingant Maraskos vyšnių imta įvairiais būdais konservuoti kitokias vyšnias ir jas pardavinėti kaip „marascino“.
Istorija Jungtinėse Amerikos Valstijose
JAV maraskino vyšnios pasirodė XIX a. pabaigoje, tuomet jas patiekdavo prabangiuose baruose ir restoranuose. Jos buvo retos ir brangios, todėl XX a. pradžioje Jungtinėse Valstijose imta ieškoti kitų būdų vyšnioms konservuoti. Buvo naudojami tokie gardikliai kaip migdolų ekstraktas, o Moreskos vyšnias pakeitė 'Royal Ann cherry'. Imta daugiau naudoti konservavimo būdų be alkoholio.
Reguliuodamas produktų kokybę 1912 m. JAV Žemės ūkio departamentas įvedė apibrėžimą, kad yra tik „Maraskos vyšnios, konservuotos maraskine“. Pareikalauta dirbtinai dažytas ir saldintas Royal Anne veislės vyšnias vadinti ('Maraskino vyšnių imitacija'). Maisto inspekcijos nutarimas Nr. 141 apibrėžė ir Maraskos vyšnias bei maraskiną. Šis dokumentas buvo pasirašytas 1912 m. vasario 17 d.
Alkoholinių gėrimų draudimo (prohibicijos) JAV laikais alkoholinės maraskino vyšnios buvo irgi nelegalios. Oregono valstijos universiteto sodininkystės profesorius Ernestas Viegandas (Ernest H. Wiegand) sukūrė dabar naudojamą kokteilinių vyšnių gamybos sūryme (o ne alkoholyje) metodą. Dabartinės pramoninės maraschino cherries su tradicinėmis maraskino vyšniomis bei maraskino likeriu susijusios tik istoriškai.
Bobas Kainas (Bob Cain), dirbęs kartu su Viegandu Oregono valstijos universitete, teigia, kad Viegando tyrimai nebuvo susiję su prohibicija. Išradėjas tiesiog siekė sukurti geresnę vyšnių konservavimo sūryme procedūrą, kad vyšnios jame nesuminkštėtų. Viegandas savo tyrimus pradėjo keleriais metais anksčiau nei prasidėjo prohibicija, tuo metu jau buvo keli būdai, kaip gaminti konservuotas vyšnias, panašias į maraskino, be alkoholio. Viegandas sukūrė technologiją, kuri yra lengvai pakartojama.
Viegandui pradėjus tyrimus maraskino vyšnioms konservuoti naudojo natrio metabisulfitą. Yra duomenų, kad šį konservavimo būdą naudojo gerokai iki prohibicijos. Kai kurie gamintojai vyšnioms pagardinti naudojo maraskiną ar panašius likerius, tačiau XX a. pradžios laikraščių straipsniai liudija, kad daugelis kokteilinių vyšnių gamintojų nustojo naudoti alkoholį gerokai iki prohibicijos įvedimo.
Sustabdžius prohibiciją JAV bealkoholių kokteilinių vyšnių gamintojai paskatino JAV Maisto ir vaistų administraciją pakeisti valstybinį požiūrį į konservuotas vyšnias. Naujas maisto standartas buvo apsvarstytas 1939 m. balandį. Nuo 1940 m. maraschino cherries buvo apibrėžtos taip: „vyšnios, nudažytos raudonai, persunktos cukrumi ir užpiltos cukraus sirupu, pagardintu karčiųjų migdolų eteriniu aliejumi ar panašiu gardikliu“.
Maisto dažikliai FD&C Red Number 1 ir 4 bei FD&C Yellow (numeriai nuo 1 iki 4) buvo išbraukti iš leidžiamų sąrašo 1960 m. Dažiklis Red Number 4 vėl leistas naudoti dažyti kokteilines vyšnias 1965 m., nes šios laikomos daugiau dekoratyviniu nei maistiniu komponentu.
Kerbenas
Kerbenas  – miestas vakarų Kirgizijoje, Džalal Abado srityje, 60 km į šiaurės vakarus nuo Taš Kumyro, Uzbekistano pasienyje. Aksu rajono centras. Keliai į Taš Kumyrą, Namanganą, Učkurganą.
Istorija
Senovėje čia buvęs karavansarajus prie prekybinio kelio. Gyvenvietė įkurta 1930 m. ir vadinta Karavanu (Караван). 2004 m. jai suteiktas miesto statusas ir Kerbeno pavadinimas.
Lapėnas
Šios pavardės moteriškosios giminės formos yra: Lapėnienė (ištekėjusi moteris) ir Lapėnaitė (mergautinė pavardė).
Pavardę turi šie garsesni asmenys:
Juodas tarantulo pilvas
Juodas tarantulo pilvas – 1971 m. sukurtas filmas, laikomas vienu geriausiu giallo stiliaus pavyzdžių.
Siužetas
Policijos inspektorius Telinis tiria žmogžudystę, kurios auka Laura Zani mirė jai suleidus paralyžiuojančių tarantulo išskiriamų nuodų, o vėliau kūną sudarkius peiliu. Įtarimai krinta ant velionės vyro Paolo, tačiau pastarasis tvirtina esąs nekaltas ir pats mėgina išsiaiškinti nusikaltėlį. Kol inspektorius toliau aiškinasi nusikaltimo aplinkybes, žudikas tokiu pačiu būdu nužudo dar kelias moteris bei naujausia auka pasirenka paties inspektoriaus žmoną...
Kočkor Ata
Kočkor Ata  – miestas vakarų Kirgizijoje, Džalal Abado srityje, Nokeno rajone, 56 km į šiaurės vakarus nuo Džalal Abado, 16 km nuo Uzbekistano sienos. Pro miestą eina Ošo–Biškeko plentas. Naftos gavyba.
Istorija
Kočkor Ata įkurta 1952 m., o miesto statusas suteiktas 2003 m.
Serbijos katepanatas
Serbijos katepanatas arba Raso katepanatas  – Bizantijos administracinis vienetas dabartinės Serbijos ir Bosnijos ir Hercegovinos teritorijose. Egzistavo labai trumpai, 969–976 m. Terminas katepanatas yra kildinamas iš graikiško termino katepano, reiškiančio „vadas“.
Katepanatas buvo įkurtas apie 969 m., Bizantijai absorbavus be valdovo likusią Serbijos kunigaikštystę. Tuo metu Serbijos pajūrio sritys į katepanato sudėtį neįėjo, nes ten įsitvirtino Duklia. Katepanato sostinė buvo Senasis Rasas. Vienintelis žinomas Raso katepanas buvo Bizantijos statytinis Jonas.
Po imperatoriaus Jono Cimiskio mirties 976 m. teritorija atiteko Bulgarijai. Bizantijos valdžia čia buvo atkurta 1018 m., įkūrus Sirmijaus temą.
Raudondvaris (Šiauliai)
Raudondvaris – kaimas Šiaulių rajono savivaldybėje, 21 km į šiaurę nuo Kuršėnų, Raudondvario miško rytiniame pakraštyje, prie kelio Tulminai–Žarėnai.
Istorija
Nuo 1920 m. kaimas priklausė Kruopių valsčiui, nuo 1950 m. – Žarėnų apylinkės kaimas. 1950–1990 m. kaimas priklausė Žarėnų–Latvelių tarybiniam ūkiui.
Graikinis riešutmedis
Graikinis riešutmedis (Juglans regia) – riešutmedinių (Juglandaceae) šeimos medžių rūšis. Natūralus arealas driekiasi nuo Balkanų vakaruose iki Himalajų ir Kinijos rytuose. Didžiausi šių medžių miškai auga Kirgizijoje (išlikęs grynas riešutmedžių miškas – Arslanbobas). Auginamas daugelyje Europos, Amerikos, Australijos vietų, auga ir Lietuvoje.
Medis 20-30 (kartais 35) m aukščio, iki 1,5 m kamieno skersmens. Vainikas tankus, išsikerojęs. Lapai kvapnūs, neporiškai plunksniški, sudaryti iš 5-9 lancetinių lapelių. Žydi gegužės-birželio mėnesiais. Vyriški žiedai smulkūs, žalsvos spalvos, suformuojantys ilgus žirginius. Moteriški žiedai susitelkę po 2-5 šakučių galuose.
Vaisius – kaulavaisis, kuriame kauliuką dengia žalias apvalkalas (egzokarpis ir mezokarpis). Graikinis riešutas – išlukštentas kauliukas raukšlėtu, tvirtu, rudos spalvos paviršiumi, jo viduje pertvarėlėmis suskirstytos branduolio skiltelės. Riešutų sudėtis tokia (100 g): baltymai – 15,2 g, augaliniai riebalai – 65,2 g, angliavandeniai – 13,7 g. Gausu mineralinių medžiagų (tiaminas, vitaminas B6, folio rūgštis, manganas, varis, cinkas, magnis, fosforas).
Graikinio riešutmedžio lapai naudojami liaudies medicinoje, pasižymi antiseptinėmis, sutraukiančiomis, priešuždegiminėmis, vidurius laisvinančiomis, žarnyno parazitus varančiomis, organizmą tonizuojančiomis ir stiprinančiomis savybėmis. Augalo mediena labai vertinga (tankis 670 kg/m³).
Nuez আখরোট Nuco Iuglans Haʼałtsédii Orah Orech (rod) அக்ரூட்
Čedasų Liudo Dovydėno pagrindinė mokykla
Rokiškio rajono Čedasų Liudo Dovydėno pagrindinė mokykla – buvusi dieninė, savarankiško mokymosi bendrojo lavinimo mokykla Rokiškio raj., Čedasuose, Mokyklos g. 1, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190244959. Steigėjas Rokiškio rajono savivaldybės taryba. Pavadinta rašytojo Liudo Dovydėno (1906–2000) vardu.
Istorija
Čedasų mokykla įkurta 1916 m. spalio 1 d. Pirmoji mokykla įrengta buvusioje caro valdymo metais Čedasų valsčiaus būstinėje, miestelio vakariniame gale, už kapinių prie kelio link Pandėlio. Vėliau toje vietoje stovėjo Jono Jaudzemo namas, dar vėliau – parduotuvė. Mokykloje veikė trys skyriai. Pirmosios mokyklos namas stovėjo galu į gatvę, o priekinis fasadas – į miestelio pusę. Patalpos buvo žemos ir mokyklai visai nepritaikytos. Pirmasis mokyklos mokytojas buvo Vladas Pekeliūnas, mokė visų trijų skyrių vaikus. 1920 m. atidarytas ketvirtas skyrius.
1933 m. Čedasuose pradėta statyti nauja tipinė keturių skyrių mokykla, o šalia jos ant sklypo ribos – daržinė. 1935 m. rudenį mokiniai persikėlė į naują erdvesnį ir šviesesnį pastatą. Nuo 1938 m. rudens buvo atidarytas penktas skyrius, 1939 m. – šeštas skyrius. Dviejų skyrių mokiniai mokėsi senajame pastate.
2009 m. dėl sumažėjusio mokinių skaičiaus mokykla uždaryta.
All Time Low
All Time Low – amerikiečių roko grupė iš Baltimorės, susikūrusi 2003 m. 2023 m. duomenimis, grupė yra išleidusi devynis studijinius albumus. Naujausiasis, „Tell Me I'm Alive“, buvo išleistas 2023 m. kovą.
Grupės nariai
Dabartiniai nariai
Buvę nariai
Tangšanas
Tangšanas (kinų k. 唐山市, pinyin Tángshān) – miestas šiaurės Kinijoje, Hebėjaus provincijoje. 1,60 mln. gyventojų (2005). Angliakasybos ir sunkiosios pramonės centras. Taip pat išvystyta metalurgija, chemijos, stiklo, cemento, keramikos, tekstilės pramonė.
Filipa Azevedo
Filipa Daniela Azevedo de Magalhães (g. 1991 m. liepos 31 d.) – portugalų dainininkė. Ji šiuo metu gyvena Jungtinėje Karalystėje, kur mokosi Londono muzikos mokykloje.
Tangšanas
Istorija
Miestas stipriai nukentėjo 1976 m. liepos 28 d. per žemės drebėjimą (8,2 balo pagal Richterio skalę), oficialiais duomenimis žuvo 242 219 žmonių. Po jo miestas buvo atstatytas ir tapo turizmo centru.
Amerikos revoliucija
Amerikos revoliucija buvo politinių neramumų laikotarpis antrojoje XVIII amžiaus pusėje. Šiuo laikotarpiu Trylika Šiaurės Amerikos kolonijų susijungė ir įkūrė Jungtines Amerikos valstijas, taip atsiskirdamos nuo Britanijos imperijos. Kolonijos pirmiausia atmetė Didžiosios Britanijos parlamento įgaliojimus juos valdyti iš užjūrio be ten juos atstovaujančių atstovų, o vėliau išsiuntė visus Britanijos pareigūnus. Iki 1774 metų kiekviena kolonija įkūrė savo atskirus kongresus, ekvivalentines savivaldos instucijas. Britanijos atsakas buvo karinių pajėgų išsiuntimas, kad būtų atstatytas tiesioginis kolonijų valdymas. Per atstovus nusiųstus į 1775 metų Antrąjį Kontinentinį Kongresą, valstijos susijungė, kad apgintų savo atitinkamas savivaldos institucijas ir suderintų veiksmus ginkluotame konflikte prieš Britaniją, kuris yra žinomas kaip JAV nepriklausomybės karas (1775-1783). Galiausiai valstijos bendrai nusprendė, kad Britanijos monarchija dėl savo tironiškų veiksmų jau nebegali teisėtai pretenduoti į lojalumą iš savo buvusių kolonijų pusės. 1776 metų liepą valstijos nutraukė ryšius su Britanijos imperija, po to Kongresas paskelbė JAV nepriklausomybės deklaraciją, kurioje naujų suverenių, atskirų ir nuo Britanijos imperijos nepriklausomų šalių vardu buvo atmesta monarchija. Karas baigėsi 1781 metų spalį efektyvia Amerikos pergale. Po to sekė 1783 metais tarp Britanijos imperijos ir JAV pasirašyta Paryžiaus sutartis, kurioje Britanija oficialiai atsisakė visų pretenzijų į savo buvusias kolonijas Šiaurės Amerikoje.
Mantija (reikšmės)
Žodis mantija reiškia:
Pašilė (Ukmergė)
Pašilė – Ukmergės miesto dalis, esanti pietiniame miesto pakraštyje, šalia kelio, į vakarus nuo magistralės. Iš rytų pusės riboja krašto kelias, pietinė dalis šliejasi prie Varinės kaimo (Pabaisko seniūnija). Stovi Pašilės Šv. Barboros bažnyčia (nuo 1789 m.), yra Pašilės kapinės (jose yra Kosakovskių giminės atstovų palaikai), Pašilės II pasaulinio karo aukų kapinės. Veikia Ukmergės Pašilės pagrindinė mokykla, Pašilės Šv. Barboros parapijos jaunimo centras.
Istorija
1946 m. įkurta biblioteka. 1966 m. gruodžio 30 d. Pašilė prijungta prie Ukmergės miesto. Gyvenvietė pradėjo plėstis atsiradus sovietinėmis pramonės gamykloms.
Pavadinimo kilmė
1789 m. Vaitkuškio dvarui priklausančioje teritorijoje pastatyta Pašilės Šv. Barboros bažnyčia, tuomet buvusi prie šilo – iš to ir kilo Pašilės pavadinimas.
Žymūs žmonės
Pašilės kapinėse palaidota O. Balzako uošvė grafienė Aleksandra Kosakovska (1811–1886), jos sūnus Stanislovas ir tragiškai žuvusi anūkė Anulka.
Šebelė
Šebelė, Vebi Šebelė (ዋቢ ሸበሌ) – upė Etiopijoje ir Somalyje. Prasideda šiaurės vakariniame Somalio plynaukštės pakraštyje, Gurambos masyve. Upė kerta plynaukštę, pasuka į pietvakarius ir teka lygiagrečiai Indijos vandenyno pakrantei. Baigiasi pelkėje, 40 km nuo Indijos vandenyno.
Didžiausi intakai: Ereras, Galetis, Vabė.
Stanislava (Kaunas)
Stanislava – kaimas Kauno rajono savivaldybėje, 7 km į šiaurės vakarus nuo Vilkijos, Ringovės miške.
Istorija
XIX a. – XX a. pirmoje pusėje kaime buvo Stanislavos dvaras.
Rusijos specialiosios pajėgos
Rusijos Federacijos specialiosios pajėgos pradėtos kurti TSRS specialios paskirties dalinių pagrindu. Jos visų pirma – antiterotistinės pajėgos, daliniai skirti ypatingoms viešojo saugumo operacijoms bei uždaviniams vykdyti. Jos yra pavaldžios milicijai, FSB bei GRU.
Rimvydas Valatka
Rimvydas Valatka (g. 1956 m. gruodžio 19 d. Šamankos kaime, Irkutsko rajonas, Irkutsko sritis, RTFSR) – Lietuvos žurnalistas, publicistas, signataras.
Biografija
1975 m. baigė Palangos vidurinę mokyklą, 1980 m. Vilniaus valstybinio pedagoginio instituto Istorijos fakultetą, įgijo istorijos mokytojo specialybę.
1978–1987 m. Vilniaus valstybinio pedagoginio instituto laborantas ir laikraščio „Tarybinis pedagogas“ redaktorius. 1982–1983 m. „Valstiečių laikraščio“ korespondentas. 1983–1987 m. dirbo laikraščio „Tiesa“ informacijos skyriuje. 1987–1990 m. savaitraščio „Gimtasis kraštas“ vyriausiojo redaktoriaus pavaduotojas. 1989 m. išrinktas Lietuvos žurnalistų sąjungos valdybos pirmininko pavaduotoju.
1990–1991 m. savaitraščio „Atgimimas“ redaktorius. 1990–1992 m. LR Aukščiausiosios Tarybos-Atkuriamojo Seimo deputatas, priklausė Liberalų frakcijai. 1992 m. kandidatavo į LR Seimą. 1992–2012 m. dienraščio „Lietuvos rytas“ vyriausiojo redaktoriaus pavaduotojas, internetinio portalo lrytas.lt redaktorius. 1996 m. televizijoje TV3 su Liudvika Pociūniene vedė poleminę laidą „Detektorius“. 1999 m. BTV vedė laidą „Kitu kampu“. 2012–2015 m. laikraščio ir naujienų portalo „15 min“ vyriausiasis redaktorius. 2015–2016 m. žurnalo „Veidas“ vyriausiasis redaktorius ir direktorius. 2017 m. naujienų agentūros ELTA vyriausiasis redaktorius, dirbo juo vieną dieną. Nuo 2017 m. Info TV veda laidą „@rimvydasvalatka“.
1989 m. Lietuvos žurnalistų sąjungos valdybos pirmininko pavaduotojas. Paskelbė straipsnių ekonomikos, kultūros ir politikos klausimais.
Skrebenai
Skrebenai – kaimas Kauno rajono savivaldybėje, 3,5 km į pietryčius nuo Seredžiaus, Skrebenų miške, prie Naudupio.
miniatiūra|250px|left|Holokausto aukų atminimo akmuo
Istorija
1941 m. rugsėjo 4 d. sušaudyti 193 Seredžiaus žydai.
Kęsminai
Kęsminai – buvęs viensėdis Šiaulių rajono savivaldybėje, 20 km į šiaurę nuo Kuršėnų, Raudondvario miško vakariniame pakraštyje.
Istorija
Nuo 1920 m. viensėdis priklausė Kruopių valsčiui, nuo 1950 m. – Žarėnų apylinkės kaimas. 1950–1990 m. priklausė Žarėnų–Latvelių tarybiniam ūkiui.
Oficialiai panaikinti 1986 m. spalio 20 d.
Kazliškio pagrindinė mokykla
Rokiškio rajono Kazliškio pagrindinė mokykla – dieninė, savarankiško mokymosi bendrojo lavinimo mokykla Kazliškyje (Rokiškio raj.), Šilelio g. 7, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190245484. Steigėjas Rokiškio rajono savivaldybės taryba.
Istorija
1922 m. įsteigta pradinė mokykla, 1949–1959 m. vidurinė, 1959–1994 m. septynmetė, devynmetė, nuo 1994 m. Kazliškio pagrindinė mokykla. 2012 m. Kazliškio pagrindinė mokykla tapo Pandėlio pradinės mokyklos skyriumi.
Kampi Bizencijus
Kampi Bizencijus – miestas Italijoje, Toskanoje, Florencijos provincijoje. Jis yra 10 km į šiaurės vakarus nuo Florencijos.
Istorija
Šiame mieste Felice Matteucci ir tėvas Eugenio Barsanti sukūrė pirmąjį Vidaus degimo variklį.
OSNAZ (specialiosios pajėgos)
Ypatingosios paskirties padaliniai (OSNAZ; ) – GRU Šeštosios valdybos Pirmajam radijo ryšio skyriui pavaldžios struktūros, kurioms buvo pavesta vykdyti radijo bei radiotechnikos žvalgybą.
Istorija
1918 m. lapkričio 13 d. Registracinės valdybos sudėtį papildė radijo ryšio priėmimo bei kontrolės stotis Serpuchove – pirmasis radijo žvalgybos padalinys. Jo vadovu paskirtas Ch. Ivanovas.
XX a. III deš. radijo žvalgybos padaliniai iš ryšių sektoriaus perėjo į RA žvalgybos valdybos (GRU) pavaldumą, sukuriant radijo ryšio skyrių, kuris koordinavo bei vadovavo ypatingosios paskirtiems divizionams (ORD OSNAZ), Antrojo pasaulinio karo metais tapusiais pagrindinėmis GRU radijo ryšio žvalgybos srities organizacinėmis struktūromis. Tokie divizionai sėkmingai veikė karo metu.
1939 m. lapkričio mėn. Raudonosios armijos garnizone Lietuvoje, Prienuose, buvo įsteigtas OSNAZ 363-iojo radiodiviziono žvalgybos punktas, priklausęs Baltarusijos frontui bei vykdęs žvalgybą Rytprūsiuose bei šiaurrytinėje Varšuvos dalyje. Tokie radijo ryšio divizionai buvo įkurti ir kitose pasienio apygardose. Antrojo pasaulinio karo meto pradžioje veikė 16 tokių divizionų, be to dar Vyriausiosios Vadovybės radiobrigada, kurios 6 radiodivizionai bei radiopulkai vykdė žvalgybą daugiau nei 1000 km pasienio zonoje.
Pagrindinė radiožvalgybininkų veikla tuo metu – radijo ryšiu perduodamos informacijos rinkimas, priešininko armijų štabų pelengacija, telefoninių pokalbių klausymasis bei radijo prietaisų įrengimas pasienio juostoje.
Šaltiniai
agentura.ru GRU OSNAZ istorija 1989 m.
Šoliai (Kaunas)
Šoliai – kaimas Kauno rajono savivaldybėje, 4 km į pietvakarius nuo Čekiškės, netoli Dubysos kranto, prie kelio.
Istorija
XIX am. Šoliai buvo akalica. . 1923 m. Šoliai buvo trys – Šolių kaimas (35 gyv.), pirmas Šolių viensėdis (12 gyv.), antras Šolių viensėdis (5 gyv.). Juose buvo 8 kiemai.
Paulius Jurkevičius
Biografija
Vilniaus universitete studijavo prancūzų kalbą. Vytauto Didžiojo universitete dėstė prancūzų ir italų kalbas. Buvo dienraščio „Lietuvos rytas“ korespondetas Romoje ir Vatikane. Nuo 2013 m. naujienų portalo „15 min“ korespondentas Romoje.
Rašo įvairia tematika, daugiausiai aprašo Italijos aktualijas, italų kultūrą, taip pat kulinariją ir mados naujienas. Italijos užsienio žurnalistų asociacijos „Associazione della Stampa Estera in Italia“ narys. Jo apžvalgos taip pat buvo publikuojamos dienraščiuose „Verslo žinios“, savaitraščiuose „Ekstra”, "Veidas“.
Žaiginio Pranciškaus Šivickio mokykla-daugiafunkcis centras
Istorija
Pirmoji mokykla Žaiginyje įsteigta 1821 m. vietos vienuolių pranciškonų, vykdant 1820 m. Žemaitijos vyskupo Juozapo Arnulfo Giedraičio aplinkraštį. 1929–1939 m. Žaiginio pradžios mokyklą baigė 62 mokiniai. 1934 m. pastatytas pirmasis valstybinės mokyklos pastatas. Nuo 1950 m. septynmetė mokykla. 1964 m. pastatytas aštuonmetės mokyklos pastatas.
2013 m. rugsėjo 1 d. Žaiginio Pranciškaus Šivickio pagrindinė mokykla reorganizuota į mokyklą-daugiafunkcį centrą, o 2020 m. uždaryta, nors vietos gyventojai tam priešinosi.
Ošima
Žodžio Ošima (jap. Ōshima, Oshima) reikšmės:
Tautgailiai II
Tautgailiai II – kaimas Šiaulių rajono savivaldybėje, 30 km į šiaurės vakarus nuo Šiaulių, 19 km į šiaurę nuo Kuršėnų, prie kelio Auksučiai – Raudondvaris (Šiauliai).
2011 m. Kandidatų mačai
'''2011 m. Kandidatų mačai''' – finalinės pasaulio šachmatų čempionato varžybos, kurios išaiškino šachmatininką, kuris 2012 m. žaidė mačą dėl šachmatų pasaulio čempiono vardo su Višvanatanu Anandu. Juo tapo Borisas Gelfandas.
Tautgailiai II
Istorija
Nuo 1920 m. kaimas priklausė Kruopių valsčiui, nuo 1950 m. – Žarėnų apylinkės kaimas. 1950–1990 m. kaimas priklausė Žarėnų–Latvelių tarybiniam ūkiui.
2011 m. Kandidatų mačai
Atrankos taisyklės
Kandidatų turnyre dalyvauja aštuoni žaidėjai, kurie atrenkami laikantis šių taisyklių:
1. Paskutiniojo pasaulio čempionato 2009 m. kandidatų mačą pralaimėjęs žaidėjas
Paterai
Paterai – kaimas centrinėje Lazdijų rajono savivaldybės dalyje, 2 km į pietryčius nuo Veisiejų, prie kelio. Į vakarus nuo kaimo telkšo Snaigynas.
2011 m. Kandidatų mačai
Atrankos taisyklės
2. 2009 m. pasaulio šachmatų taurės varžybų nugalėtojas.
3. 2010 m. Pasaulio čempionato mačą pralaimėjęs žaidėjas.
Paterai
thumb|left|250px|Sigito Gedos tėviškė
2011 m. Kandidatų mačai
Atrankos taisyklės
4. Du geriausi 2008–2010 Didžiojo prizo žaidėjai.
Paterai
Istorija
XIX a. pab. kaimas pateko į Seinų apskrities Veisiejų valsčių.
2011 m. Kandidatų mačai
Atrankos taisyklės
5. Du žaidėjai (be žaidėjų, kurie jau pateko pagal 1-4 punktus) , kurių 2009 m. liepos ir 2010 metų sausio mėn vidutinis reitingas geriausias. Vidutinis reitingas apskaičiuojamas 2009 metų liepos mėn reitingą sudedant su 2010 metų sausio mėn. reitingu ir dalijant iš 2. Jei reitingai vienodi, jie apskaičiuojami dviejų ženklų po kablelio tikslumu. Jei vis dar lygu, žiūrima, kiek žaidėjai per dvylika 2009 metų mėnesių yra sužaidę reitinguojamų partijų. Patenka žaidėjas sužaidęs didesnį partijų skaičių. Jei dar lygu, lyginami 2010 kovo mėn. reitingai. Jei ir jie lygūs, patenka žaidėjas turintis didesnį reitinguojamų partijų skaičių. Žaidėjai, kurie patenka į FIDE 2009 m. liepos ir 2010 sausio neaktyviųjų sąrašus, negali patekti, kaip reitinguoti žaidėjai. Jei žaidėjas neaktyvus viename sąraše, o aktyvus kitame, palyginimui vietoj vidutinio, imamas reitingas iš aktyviojo sąrašo.
6. Vienas organizatorių pakviestas žaidėjas, kurio reitingas 2010 metų sausio mėn. Sąraše yra ne mažesnis, kaip 2700. Pasitraukus žaidėjui jis pakeičiamas geriausiu iš 2008–2009 m. Didžiojo prizo varžybų.
Atrinktų dalyvių sąrašas.
Atsisakius Magnus Karlsenui dalyvauti jį pakeitė Aleksandras Griščiukas (iš 2008–2009 m. Didžiojo prizo varžybų).
Žaidėjo sutikimas
FIDE svetainėje paskelbus patenkančių į Kandidatų turnyrą žaidėjų sąrašą, iki 2010 m. gruodžio 22 d. turi pasirašyti atitinkamą sutartį ir pasiusti į FIDE faksu ir registruotu laišku. Žaidėjas neatsiuntęs laiku pasirašytos sutarties pakeičiamas žaidėju geriausiu iš 2008–2009 m Didžiojo prizo varžybų. Tik dėl rimtų priežasčių FIDE gali priimti ne daugiau, kaip 10 dienų pavėluotą sutartį. Žaidėjai, kurie nepateko į kandidatų mačus, bet turi teisę žaisti Kandidatų mačuose, jei reiktų keisti žaidėjus, skelbiami FIDE svetainėje. Šie žaidėjai turi per vieną savaitę pasiųsti į FIDE sekretoriatą pasirašytą sutartį.
Žaidėjų pakeitimas
Tuo atveju, kai žaidėjas negali dalyvauti ir praneša apie tai FIDE iki 2011 m. vasario 3 d., jis pakeičiamas geriausiu žaidėju iš 2008–2009 m. Didžiojo prizo varžybų. Jei žaidėjas atsisakė dalyvauti po 2011 m. vasario 3 d. jis kitu žaidėju nekeičiamas, o jo varžovas pirmajame rate patenka į sekantį etapą be žaidimo.
Žaidėjų atsakomybė
Žaidėjas, kuris pasitraukia iš Kandidatų mačų, bet kuriuo metu po jo sutarties su FIDE pasirašymo, ir kuris nepateikia pateisinamos pasitraukimo priežasties, šalinamas iš sekančio pasaulio čempionato ciklo.
Kandidatų mačų taisyklės
Ketvirtfinalyje žaidžia 8 žaidėjai. Žaidėjai suskirstomi šitaip: žaidėjas pralaimėjęs 2010 m. pasaulio čempionato mačą gauna 1-ą numerį. Kiti žaidėjai gauna numerius pagal jų eilę 2010 m. sausio mėn. reitingo sąraše. Žaidėjai sodinami tokia tvarka: 1 numeris prieš 8, (1-as mačas) 2 prieš 7 (2-as mačas), 3 prieš 6 (3-ias mačas), 4 prieš 5 (4-as mačas). Kievieną mačą sudaro 4-ios partijos. 4-ių mačų nugalėtojai patenka į pusfinalį.
Pusfinalis prasideda po dviejų dienų pasibaigus ketvirtfinaliui. Jei kas nors iš pusfinalių dalyvių pasitraukia jis gali būti pakeistas varžovu iš praėjusio mačo. Žaidėjai gauna numerius pagal tai kokiame mače žaidė: 1-ojo mačo nugalėtojas gauna 1-ą numerį, 2-o – 2-ą, 3-1o – 3-ią, 4-o – 4-ą. Žaidėjai suporuojami šitaip: 1-as prieš 4-ą, 2-as prieš 3-ią. Mačą sudaro 4-ios partijos. Mačų nugalėtojai patenka į finalą
Finalas prasideda po dviejų dienų pasibaigus pusfinaliui. Jei kas nors iš finalo dalyvių pasitraukia jis gali būti pakeistas tik varžovu iš pusfinalio. Mačą sudaro 6-ios partijos. Finalinio mačo nugalėtojas įgyja teisę 2012 m. žaisti mačą su pasaulio čempionu.
Laiko kontrolė
Kiekvienam žaidėjui partijai skiriama laiko: 120 min. pirmiesiems 40 ėjimų, 60 min sekantiems 20 ėjimų ir po antros laiko kontrolės – 15 min. iki partijos pabaigos bei nuo 61 ėjimo, po kiekvieno ėjimo, pridedama po 30 sek. >
Kandidatų mačų nugalėtojo nustatymas
4-ių partijų mačo nugalėtoju tampa žaidėjas, kuris pirmas surenka 2½, ar daugiau taškų. Finalinio mačo, kuris susideda iš 6 partijų, nugalėtoju tampa žaidėjas pirmas surinkęs 3½ ir daugiau taškų.
Kai mačas baigiasi lygiosiomis, traukiami dėl spalvų burtai ir nugalėtojo nustatymui žaidžiamos 4 papildomos partijos. Kiekvienas žaidėjas gauna po 25 min. iki partijos pabaigos +10 sek. po kiekvieno ėjimo. Žaidėjams nereikia rašyti ėjimų – juos rašo teisėjas. Žaidėjas, kurio ėjimas, gali sustabdyti laikrodį ir kreiptis į teisėją su prašymu fiksuoti lygiąsias, kai jo sekantis ėjimas triskart kartoja padėtį, ar atitinka 50 ėjimų taisyklę ir pats partijos lape užrašyti numatytą ėjimą. Teisėjas patikrinęs kreipimasi, ir nustatęs, kad prašymas pagrįstas, nutraukia partiją ir fiksuoja lygiąsias. Jei prašymas nepagrįstas, teisėjas prideda varžovui prie likusio laiko 3 min. ir partija tęsiasi su užrašytu ėjimu. Kiekvienas žaidėjas gali pateikti ne daugiau kaip du nepagrįstus prašymus. Jei žaidėjas pateikia trečią nepagrįstą prašymą, teisėjas skelbia varžovo pergalę.
Jei pabaigus keturias partijas vis dar lygu, traukiami dėl spalvų burtai ir žaidžiamas dviejų žaibo partijų mikromačas, kiekvienai partijai skiriant po 5 min, pridedant po kievieno ėjimo po 3 sek. Jei pasibaigus dviem žaibo partijoms – lygu, tai vėl dėl figūrų spalvos traukiami burtai ir žaidžiamos dar dvi žaibo partijos. Jei nėra nugalėtojo, sužaidus 5 mikromačus, žaidžiama Armagedono partija.
Traukiami burtai ir žaidėjas, laimėjęs burtų traukimą, gali rinktis figūrų spalvą. Baltieji žaidimui gauna – 5 min, juodieji – 4 min. Nuo 61 ėjimo žaidėjui atlikus ėjimą jam pridedama po 3 sek laiko. Jei ši partija baigiasi lygiosiomis mačo nugalėtoju skelbiami juodieji. Tarp partijų turi būti 10 min. pertrauka.
Ketvirtfinaliai
Visi ketvirtfinalio 4-ių partijų mačai vyko |2011 m. gegužės 5 – 9 d. Kazanėje.
Mačas tarp Boriso Gelfando ir Šakhrijaro Mamedjarovo baigėsi B. Gelfando pergale. Po dviejų lygiųjų mačo pradžioje jis laimėjo trečiąją partiją. Š. Mamedjarovui nepavyko laimėti paskutiniosios partijos ir mačas baigėsi B. Gelfando naudai. Jis ir pateko į pusfinalį. Pastaba. Dalyvio, žaidusio juodosiomis figūromis, rezultatas įrašomas lentelės pilkajame laukelyje. Konkrečią mačo partiją galima peržiūrėti paspaudus pele atitinkamą klavišą, pav. nuspaudus 3-ią klavišą atsivers trečioji partija ir t. t.
Mačas tarp Aleksandro Griščiuko ir Levono Aroniano baigėsi lygiosiomis: visos 4 partijos pasibaigė taikiai. Kas pateks į pusfinalį sprendėsi žaidžiant ketverių partijų sutrumpintos kontrolės (25 min.) partijas. Jas varžovai žaidė rezultatyviai: pirmąją laimėjęs A. Griščiukas išsiveržia į priekį, tačiau antrojoje varžovas išlygina, po to abu varžovai pasidalija po pustaškiu. Mačo rezultatą nulėmė paskutinioji pridėta partija – ją laimėjo A. Griščiukas ir pateko į pusfinalį.
Mačas tarp Gato Kamskio ir Veselino Topalovo tilpo keturių partijų rėmuose. Po lygiųjų pirmojoje mačo partijoje G. Kamskis laimėjo antrąją ir išsiveržė į priekį. Per likusias dvi partijas jo varžovui nepavyko išlyginti rezultato ir G. Kamskis tapo mačo nugalėtoju ir pateko į pusfinalį.
Mačas tarp Vladimiro Kramniko ir Teimuro Radžabovo vyko atkakliai: pagrindinio mačo visos 4 partijos baigėsi lygiosiomis. Kas žais pusfinalyje varžovai aiškinosi, žaisdami keturias papildomas, sutrumpintos kontrolės (25 min) partijas. Jos taip pat visos baigėsi taikiai. Žaidžiant žaibo pirmąjį dviejų partijų mikromačą, nors varžovai apsikeitė pergalėmis: pirmasis laimėjo T. Radžabovas, o antrojoje V. Kramnikas išlygino mačo rezultatą – vėl lygu. Žaidžiant antrąjį žaibo mikromačą, laimėjęs pirmąją partiją į priekį išėjo V. Kramnikas. Užbaigęs antrąją lygiosiomis jis ir pateko į pusfinalį.
Pusfinaliai
Mačas tarp Boriso Gelfando ir Gato Kamskio baigėsi lygiosiomis: nei vienas iš varžovų nelaimėjo nei vienos partijos. Žaidžiant papildomas 4 sutrumpintos laiko kontrolės (25 min.) partijas, po dviejų lygiųjų, G. Kamskis, laimėjęs sekančią, išsiveržė į priekį, tačiau B. Gelfandas paskutinėje ketvirtojoje partijoje atsirevanšavo ir mačo rezultatą išlygino. Teko žaisti žaibo partijas, kurias abi laimėjo B. Gelfandas. Jis ir pateko į finalą.
Atkaklus mačas vyko tarp Aleksandro Griščiuko ir Vladimiro Kramniko. Pagrindinis, keturių partijų, mačas nugalėtojo neišaiškino – visos partijos baigėsi taikiai. Žaidžiant papildomas keturias partijas visos jos baigėsi lygiosiomis. Kas patenka į finalą paaiškėjo, žaidžiant žaibo dviejų partijų mikromačą. Tai padarė V. Griščiukas, laimėdamas pirmąją partiją, o antrąją baigęs lygiosiomis.
Finalas
Finalinis šešių partijų mačas vyko nerezultatyviai: per pirmasias penkias partijas nei vienam iš varžovų nepavyko išeiti į priekį. Mačo nugalėtoją lėmė paskutinė partija. Ją laimėjęs B. Gelfandas iškovojo teisę žaisti 2012 m. pasaulio čempionato mačą su pasaulio čempionu Višvanatanu Anandu.
Marijampolės miesto savivaldybės taryba 1995–1997 m.
Marijampolės miesto savivaldybės taryba – Marijampolės miesto savivaldybės atstovaujamoji institucija, išrinkta 1995 m. kovo 25 d.
Teisinis pagrindas
Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Buvo panaikintos savivaldybių pakopos, iki 27 sumažintas savivaldybės tarybos narių skaičius, meras tapo ir atstovaujamosios, ir vykdomosios valdžios galva.
Veikla
Marijampolės miesto meru išrinktas Algis Žvaliauskas, jo pavaduotoju Vidmantas Vasiliauskas. Administratoriumi paskirtas Paulius Uleckas, kontroliere Regina Naruševičiūtė.
Nuorodos
Oficiali svetainė
Norbotenas
Norbotenas (SV Norrbottens län) – lėnas šiaurės Švedijoje, Laplandijos bei Norboteno provincijose. Ribojasi šiaurėje ir vakaruose su Norvegija, ir pietuose su Vesterbotenu. Lėnas yra įsikūręs ant Botnijos įlankos kranto. Plotas 98 911 km², 248 421 gyventojų. Įkurtas 1810 m. Administracinis centras Liuleo (Luleå).
Savivaldybės
Lėno teritorijoje yra šios savivaldybės (komunos):
Miestai
Norboteno miestai (2015 m. duomenys):
Tautgailiai I
Tautgailiai I – kaimas Šiaulių rajono savivaldybėje, 19 km į šiaurę nuo Kuršėnų, prie kelio.
KGB Pirmoji vyriausioji valdyba
Tarybų Sąjungos KGB Pirmoji vyriausioji valdyba (PGU; ) – KGB struktūrinis padalinys, kuriam buvo pavestos operacijos užsienyje bei žvalgyba.
PGU įsteigta 1954 m. PGU dirbo daug žymių dabartinių Rusijos politikos veikėjų kaip Vladimiras Putinas (RF Prezidentas), Sergejus Ivanovas (RF gynybos ministras) bei kiti.
Iširus TSRS, performuota į atskirą tarnybą (Išorinės žvalgybos tarnyba, Службa внешней разведки, СВР).
Nuorodos
Išorės žvalgybos tarnyba oficiali svetainė
KGB Pirmosios vyriausiosios valdybos struktūra
Vitelijus
Jis buvo vienas iš keturių imperatorių per vienerius 69−uosius metus (kiti buvo Galba, Otonas ir Vespasianas).
Biografija
Vitelijus buvo Lucijaus Vitelijaus žmonos Sekstilijos sūnus, ir turėjo vieną brolį, Lucijų Vitelijų Jaunesnįjį.
Vitelijus buvo konsulu 48 m. ir prokonsulu Afrikoje.
68 m. Galba jį paskyrė Žemutinės Germanijos vietininku. Vitelijus buvo populiarus tarp pavaldinių dėl didelio išlaidumo ir labai geros savo prigimties.
Imperatoriumi Vitelijų paskelbė dviejų Romos legionų prie Reino vadai Cecina ir Valensas. 69 m. sausio 1 d. jie atsisakė prisiekti ištikimybę imperatoriui Galbai ir 69 m. pradžioje Vitelijus buvo paskelbtas Colonia Agrippinensis imperatoriumi. Tiksliau jis buvo paskelbtas Vidinės ir Aukštutinės Germanijos armijų imperatoriumi. Prie jo greitai prisidėjo Galijos, Britanijos ir Retijos armijos.
Nors senatas ir suteikė jam imperatoriaus privilegijas, tačiau Romos gyventojai taip jo ir nepripažino imperatoriumi, nes jam įžengus į miestą Roma tapo riaušių ir skerdynių, gladiatorių kovų ir ekstravagantiškų puotų vieta.
69 m. liepos mėn. Vitelijus sužinojo, kad rytinių provincijų armijos paskelbė imperatoriumi savo vadą Titą Flavijų Vespasianą. Kai tik buvo sužinota, kad Rytų, Dalmatijos ir Ilyrijos armijos prisijungė prie Vespasiano, dezertyravo dauguma Vitelijaus pavaldinių ir jis buvo priverstas atsisakyti sosto.
Manoma, kad Vitelijus laukė Vespasiano armijos Mevanijoje, ir kad dėl pasidavimo sąlygų buvo sutarta su Marku Antonijum Primu, šešto legiono, tarnavusio Panonijoje, vadu ir vienu iš pagrindiniu Vespasiano rėmėju, bet pretoriai uždraudė jam užbaigti susitarimą ir privertė jį grįžti į rūmus. Tačiau, Vitelijui beeinant į Santarvės šventyklą grąžinti imperatoriaus ženklus, jis buvo nustumtas nuo Gemonijaus laiptų ir ten persmeigtas. „Tačiau aš kartą buvau jūsų imperatorius“ tokie buvo paskutiniai Vitelijaus žodžiai.
Per savo trumpą valdymą Vitelijus parodė norą valdyti išmintingai, bet jį visiškai kontroliavo Valensas ir Cecina.
Psilai
thumb|right|250px|Makedoniečių kovos rikiuotė, kurioje priekyje išsidėstę psilai. Schemoje hipaspistai (sunkieji pėstininkai) klaidingai pavadinti sunkiąja kavalerija (elite heavy cavalry). Psilai (, vns. ψιλός 'nuogas, nurengtas') – itin lengvi pėstininkai, veikę kaip skirmišeriai ir apšaudytojai.
Terminu psilai dažnai vadino įvairius bešarvius ar lengvai šarvuotus pėstininkus, nors juos dažnai taip pat vadino specialesniais pavadinimais – gimnitai ('nuogieji'), evzonai ('lengvai šarvuotieji'), grosfomachai ('kalavijininkai'), akontistai ('akstininkai'), sfendonitai ('svaidyklininkai'), toksotai ('lankininkai') ar litobolai ('akmensvaidžiai').
Peltastai ('skydininkai') dažnai laikomi tarpine pėstininkų forma, juos kartais priskiria hoplitams, kartais - psilams.
Graikų ir bizantiečių literatūroje psilai minimi kaip lengvieji pėstininkai, ginkluoti svaidomaisiais ginklais, gebantys kautis padrikoje rikiuotėje.